CELEX: C2007/269/127
Language: et
Date: 2007-11-10 00:00:00
Title: Kohtuasi F-65/07: 29. juunil 2007 esitatud hagi — Aayhan jt versus parlament

10.11.2007   
            
            
               ET
            
            
               Euroopa Liidu Teataja
            
            
               C 269/70
            
         29. juunil 2007 esitatud hagi — Aayhan jt versus parlament
   (Kohtuasi F-65/07)
   (2007/C 269/127)
   Kohtumenetluse keel: prantsuse
   Pooled
   
      Hageja: Laleh Aayhan (Strasbourg, Prantsusmaa) ja teised (esindaja: advokaat R. Blindauer)
   
      Kostja: Euroopa Parlament
   Hageja nõuded
   
               —
            
            
               tühistada parlamendi 20. aprilli 2007. aasta vaikimisi otsus, millega jäeti rahuldamata hagejate 19. detsembri 2006. aasta kaebus;
            
         
               —
            
            
               muuta erinevad hagejate ja parlamendi vahel sõlmitud tähtajalised lepingud üheks tähtajatuks lepinguks;
            
         
               —
            
            
               otsustada, et parlamendil on kohustus taastada kõikide nende personali liikmete õigus tähtajatule lepingule;
            
         
               —
            
            
               otsustada, et parlamendi abiteenistuse liikmetel, nn istungite abiteenistujatel on õigus tasustatud puhkusele, mida neil on õigus saada kogu töötatud aja eest alates nende töötamise algusest;
            
         
               —
            
            
               kohustada parlamenti maksma igale hagejale 2 000 eurot kohtumenetluses kantud tagastamatute kulutuste eest;
            
         
               —
            
            
               mõista kohtukulud välja parlamendilt.
            
         Väited ja peamised argumendid
   Hagejad on parlamendi istungite abiteenistujad Strasbourg'i plenaaristungite ajal, 12 plenaaristungiks aastas.
   Oma hagi toetuseks väidavad hagejad ennekõike, et muude teenistujate teenistustingimuste artikkel 78 on õigusvastane, osas, milles see välistab istungite abiteenistujate kategooria mis tahes liikmesriigi või ühenduse õigusallika kohaldamisalast.
   Seejärel väidavad hagejad, et on rikutud mittediskrimineerimise põhimõtet nagu see on avaldatud konkreetsemalt Euroopa Sotsiaalhartas ja Rahvusvahelise Tööorganisatsiooni („ILO”) konventsioonis C 111, mis puudutab diskrimineerimist töökoha ja tegevusala alusel. Lisaks sellele väidavad nad, et parlament rikkus igalt tööandjalt nõutud töösuhte lõpetamise põhjendamise kohustuse põhimõtet, s.o põhimõte, mida tunnustab OIT konventsiooni C 158 artikkel 4, mis puudutab töösuhte lõpetamist tööandja initsiatiivil.
   Lõpuks väidavad hagejad, nagu see on konkreetselt sätestatud direktiivis 1999/70 (1), et tavaline töösuhte vorm on tähtajatu tööleping.
   
      (1)  Nõukogu 28. juuni 1999. aasta direktiiv 1999/70/EÜ, milles käsitletakse Euroopa Ametiühingute Konföderatsiooni (ETUC), Euroopa Tööandjate Föderatsiooni (UNICE) ja EuroopaRiigiosalusega Ettevõtete Keskuse (CEEP) sõlmitud raamkokkulepet tähtajalise töö kohta(EÜT L 175, 10.7.1999, lk 43; ELT eriväljaanne 05/05, lk 368).